3 หุ้นส่งออกไก่ตีปีก! รับอานิสงส์อียูเพิ่มโควตานำเข้าจากไทย
3 หุ้นส่งออกไก่ตีปีก! รับอานิสงส์อียูเพิ่มโควตานำเข้าจากไทย 
3 เม.ย. 2562

ผู้สื่อข่าวรายงานว่า ราคาหุ้นกลุ่มส่งออกไก่นำโดย GFPT ,TFG,CPF เริ่มมีแรงซื้อเข้ามารอบใหม่ หลังคณะกรรมาธิการยุโรปได้เพิ่มโควตาการนำเข้าเนื้อไก่และสัตว์ปีกจากไทย โดยการเพิ่มโควตานำเข้าไก่ไทยจากสหภาพยุโรปถือเป็นผลบวกต่อผู้ส่งออกไก่ไทยที่จะมีช่องทางระบายไก่สู่สหภาพยุโรปมากขึ้นและคาดส่งผลดีดีต่อราคาหุุ้นดังกล่าว
โดยล่าสุดราคาหุ้นบริษัท จีเอฟพีที จำกัด (มหาชน) หรือ GFPT ณ เวลา 14.53 น.  อยู่ที่ระดับ 14.60 บาท บวก 0.20 บาท หรือ 1.39% ด้วยมูลค่าซื้อขาย 29.41 ล้านบาท
ส่วนบริษัท ไทยฟู้ดส์ กรุ๊ป จำกัด (มหาชน) หรื TFG  ณ เวลา 14.55 น. อยู่ที่ระดับ 3.04 บาท บวก 0.04 บาท หรือ 1.33% ด้วยมูลค่าซื้อขาย 10.86 ล้านบาท
ด้านบริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 15.02 น. อยู่ที่ระดับ 26.00 บาท ราคาหุ้นไม่เปลี่ยนแปลง ด้วยมูลค่าซื้อขาย 240.08 ล้านบาท
บล.เอเซีย พลัส ระบุในบทวิเคราะห์วันนี้ว่า อธิบดีกรมการค้าต่างประเทศ เปิดเผยว่า คณะกรรมาธิการยุโรปได้เพิ่มโควตาการนำเข้าเนื้อไก่และสัตว์ปีกจากไทย 4 รายการ รวม 5.46 พันตัน/ปี คิดเป็น 2.2% ของโควตาการส่งออกไก่สู่สหภาพยุโรปเดิมที่ 2.52 แสนตัน (แบ่งเป็นไก่แปรรูปปรุงสุก 1.6 แสนตันและไก่สดแช่แข็ง 9.2 หมื่นตัน
ยุโรปนำเข้าจากไทยราว 28.3% ของยอดส่งออกรวม) ซึ่งเป็นไปตามที่ฝ่ายวิจัยคาดหมายไว้ก่อนหน้านี้ เพราะสหภาพยุโรปต้องการนำเข้าไก่ไทยเพื่อทดแทนไก่จากบราซิลที่โดนสหภาพยุโรประงับการนำเข้าไก่ไป 20 โรงงาน ในช่วงปลายปี 2561 เพราะสินค้าไม่ได้คุณภาพ
โดยการเพิ่มโควตานำเข้าไก่ไทยจากสหภาพยุโรปจะเริ่มมีผลบังคับใช้ตั้งแต่ 1 เม.ย. 62 ถือเป็นผลบวกต่อผู้ส่งออกไก่ไทยที่จะมีช่องทางระบายไก่สู่สหภาพยุโรปมากขึ้น และจะช่วยหนุนให้แนวโน้มราคาไก่เป็นในประเทศทยอยฟื้นตัวได้ในช่วงที่เหลือของปี 2562 จากปัจจุบันที่ทรงตัวต่ำที่ระดับ 34 บาท/กก. เพราะผลผลิตไก่ในประเทศยังออกสู่ตลาดมากถึง 34 ล้านตัว/สัปดาห์  บวกต่อ GFPT ([email protected]) TFG ([email protected]) และ CPF ([email protected]) ที่มีโครงสร้างรายได้จากธุรกิจไก่ในประเทศ 70%, 65% และ 9% ตามลำดับ
ทั้งนี้ ฝ่ายวิจัยประเมินว่าแนวโน้มผลการดำเนินงานงวดไตรมาส 1/62 ของ TFG จะเติบโตโดดเด่น จากแนวโน้มราคาไก่และสุกรในประเทศฟื้นตัวดีขึ้น และผลบวกช่วงเทศกาลตรุษจีน หนุนการบริโภคเนื้อไก่และสุกรในประเทศเพิ่มขึ้นจากงวดก่อน ซึ่งเป็นปกติของอุตสาหกรรมฯ และการดำเนินการผลิตโรงงานแปรรูปไก่ปรุงสุกเพิ่มขึ้น หนุนแนวโน้ม gross margin งวดไตรมาส1/62 ฟื้นตัวมาที่ 10.0% จาก 7.1% ในงวดไตรมาส 4/61 จึงเลือก  TFG (Buy [email protected])